Jurnalist uch modda bo'yicha aybdor deb topilgan, 15 million so'm jarima
Abdumalik Bobayev bir modda bo'yicha oqlangan. U o'zini mutlaqo aybsiz deb hisoblaydi. "Buni sudga ochiq aytdim",- deydi jurnalist.
Abdumalik Bobayev Malik Mansur taxallusi ostida biz bilan uzoq yillardan beri hamkorlik qilib kelar edi. “Amerika Ovozi” uni professional, mas’uliyatli jurnalist deb biladi. Shu bois Toshkent shahar prokuraturasi unga qarshi jinoiy ish qo’zg’atganida, tashkilot buni qoralab, ayblovlarni bekor qilishga chaqirgan edi. Abdumalik Bobayev O’zbekiston jinoiy kodeksining to’rt moddasini buzganlikda ayblanayotgan edi. "139, 140 va 244-moddalarning 1-qismi, 3-bandi "b" va "v" qismlari, ya'ni haqorat qilish, tuhmat qilish va aholi orasida vahima uyg'otuvchi, jamoat xavfsizligiga tahdid soluvchi xabarlar tarqatish va bu xabarlarni xalqaro tashkilotlar va chet eldan moddiy yordam olgan holda va mansab mavqeidan foydalanib tarqatish ayblari nazarda tutilgan edi. Shuningdek, 223-modda, ya'ni cheragani noqonuniy kesib o'tganlik aybi ham qo'yilgan edi". Hukm hali rasman muxbirimizning qo’liga berilmagan. Abdumalik Bobayev uni sharhlab berar ekan, “jurnalistik faoliyatimni davom ettiraman” deydi. Jurnalist o'zini aybsiz deb biladi va hukmdan norozi. "Men o'zimga berilgan so'nggi so'zda aytib o'tdim, ya'ni bu ayblovlar mutlaqo asossiz va ularni rad etaman. Jurnalist sifatida faqat o'z vazifamni bajarganman. Mamlakatdagi muammolarni iloji boricha obyektiv yoritganman xolos". Bu bosqichma-bosqich amalga oshirilayotgan kampaniya, deydi u. "Keyingilar-chi? Necha jurnalistga nisbatan hozir ish qo'zg'atilgan. Mana men va Surat Ikromovdek faollarga nisbatan ekspert xulosalari bor hozir. Huquq himoyachilarining bir qismini qamab, boshqalarini tazyiqqa olib mana shu holatga olib kelishdi". "Ularning o'z tahlilchi va strateglari bor. O'zbekiston hukumat siyosatining qayoqqa ketayotganini biladi. Lekin ikkiyuzlamachi siyosat olib borilmoqda. Agar mana shu ishni pozitiv qadam, mana jurnalist Abdumalik Bobayevni qamashi mumkin edi, qamamadi deb amerikaliklar shunday xursand bo'lsa, bu juda yomon narsa. Uni keskin choradan asrab qolib, uning jurnalistik faoliyatiga halaqit beradigan bo'lsa yoki Abdumalik Bobayev qandaydir bir shartlar ostida ishlaydigan bo'lsa, bu Amerikaning mag'lubiyati. Undan xursand bo'lish kerak emas. Ular o'ylashi mumkin, "Mana biz O'zbekiston Tashqi ishlar vazirligiga aytgan edik. Ta'sirimiz bor ekan, parda ortida aytgan edik, har holda qildi" deb. Mana shunday ko'nikma hosil bo'lib, bu bir siyosatga aylanadi. Eng yomoni mana shu",- deydi Tashanov. AQSh diplomatlari vaziyatni yaqindan kuzatayotganini aytmoqda. Abdumalik Bobayev yozgan maqolalar, "Amerika Ovozi" efirga uzatgan lavhalar bilan amerikaovozi.com saytida tanishishingiz mumkin. Malik Mansur deb qidirsangiz bas. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.